Man vas ná hy bank in rolstoel beroof | Maroela Media
Man vas ná hy bank in rolstoel beroof
‘n Skermskoot van kringtelevisiebeeldmateriaal wat na die rooftog geneem is. Foto: NYPD via AP
ŉ Man is in hegtenis geneem twee dae nadat hy ŉ bank in New York helder oordag in ŉ rolstoel beroof het.
Kelvin Dennisson (23) is by ŉ hospitaal in hegtenis geneem twee dae nadat hy die Santander Bank se tak in Queens van $1 212 (amper R15 000) beroof het. Volgens die polisie het Dennisson by die bank ingebars en aan een van die kassiere gesê ‘gee my alles wat julle het’ en ‘ek het ŉ wapen’.
Die teller het die geld aan hom oorhandig voordat hy homself by die bank uitgestoot het en straataf gevlug het. Dennisson is twee dae later na ŉ hospitaal in Queens waar iemand hom herken het en die polisie in kennis gestel het. Die owerhede wou nie bekend maak waarvoor Dennisson behandeling gesoek het nie.
Volgens die polisie was Dennisson in ŉ rolstoel nadat hy tydens ŉ skietgeveg beseer is. Dennisson word intussen aangekla van roof.
Video: Baba gered ná sy wegdryf in see
Canned Phantom · 3 jaar gelede
Is dit nou wat hulle bedoel as hulle sê kriminele is eintlik onnosel? Dis nou soos om ‘n mes na ‘n skietgeveg te neem. Jy gaan nie regkom nie.